經數:一七三六

經名:大方廣佛華嚴經隨疏演義□卷第十七

頁數:一三一

上      欄

下. 約敎別釋. 於中三. 初法相二無相三法

性. 初法相中含於小乘及與始敎. 於中二.

先1王釋. 後解妨. 今初言小乘三者. 薩婆多

宗自有三義. 一法救論師. 耳聞非識. 謂雖

自分識依根方聞. 然聞體是根非是於識.

如聞旣爾. 見等亦然. 故雜心云. 自分眼見

色. 非彼眼識見. 非慧和合. 不見障外

色故. 二妙音師. 識聞非耳根無覺故. 三成

實師. 和合能聞. 上三□如俱舍界品. 及婆沙

第十三說. 言大乘三者. 一耳聞非識. 如雜

集第二云. 耳界有何相. 謂能 聞聲. 瑜伽三

十五云. 數數於聲. 作意至能聞故. 二識聞

非耳. 梁攝論云. 聞有三義. 一聞體謂耳識.

二聞資糧謂音聲. 三聞果謂卽聞慧. 唯此耳

識以爲正聞. 三和合能聞. 佛地論云. 聞謂耳

根發識領受聲塵. 瑜伽論云. 聞謂聽聞卽是

耳根. 發生耳識聞受敎故. 疏. 然或具四緣

八緣者. 通釋大小乘和合聞義. 上言和合.

但合根識. 今取具緣. 故云四八. 然其四八

是生識緣. 若取能聞兼所發識. 則或五或

九故. 疏. 云等言或四者. 卽是小乘. 一空二

根三境四作意. 故智論云. 爾時耳根不壞. 聲

在可聞處. 作意欲聞. 情塵意合卽耳識生.

隨耳識生卽意識生. 方能分別種種因緣. 方

得聞聲. 釋曰. 聲在可聞處卽空. 二卽作意

情卽是根故. 中論內□六根品. 爲六稱品.

古云. 根含識義目之爲情. 塵卽是境. 意卽

意根加此爲五發生耳識. 言隨2耳識生卽

意識生. 卽同時意識分別. 非是緣也. 若

中      欄

約分別聲塵. 則同時意識. 亦是緣也. 種種

因緣得聞. 總結上也. 言八緣者. 於前四上

復加於四. 謂一空二根三境四作意. 五根本

依第八識. 六染淨依第七識. 七分別依第六

識. 八種子. 種子爲因緣依諸有爲法皆託

此依. 離此因緣必不生故. 分別依者卽第

六識. 染淨依者卽第七識. 根本依者卽八

識. 根卽同境依故. 唯識第四云. 由此五識

俱有所依. 定有四種. 謂五色根六七八識.

隨闕一種必不轉故. 同境分別染淨根本所

依別故. 如有偈云. 眼識九緣生. 耳識唯從

八. 鼻舌身三七. 後三五三四. 若加等無

間. 於前各加一. 釋曰. 眼九緣者. 復加於明.

闇中無見故. 耳已除明. 七更除空. 此三合

中知故. 後三卽六七八. 六識五緣. 更除

染淨及與分別. 分別卽所發識. 染淨卽所依

根. 第七識或三或四. 四謂除染淨. 染淨卽

所發識故. 前六識中約爲根故除. 此第七中

約爲識故. 復除第八. 第八卽總故. 或三者

更除於境. 境卽根故. 言三者卽第八. 但有

種子作意及根. 或四卽更加境. 此上諸釋因

便故來. 疏. 雖因耳處下. 第二解妨. 此有二

妨. 一有問言. 現是耳聞. 云何言我聞. 故爲

此通. 明我爲總. 總該眼耳等諸根故. 卽佛

地論文. 二有問言. 一切佛敎詮於無我. 阿難

已是入理聖人. 那同凡夫而稱我聞. 故此

通云法雖無我是牒問意. 後言語便3易下.

卽是通釋. 於中先顯正. 後非邪慢下揀非.

此中通是二論之意. 謂智論第一有三復次.

下      欄

以釋無我說我. 一云復次世間法中說我.

非第一義中說. 以是之故. 諸法空無我. 世間

法故雖說於我. 無實體故. 二云復次世間

語言有三根本. 一邪二慢三名字. 前二不淨.

後一是淨. 一切凡夫具三種語. 見道學人

具二種語. 謂慢名字. 諸聖人具一種語. 謂

名字. 內心不計實法. 隨世間人共傳是

語. 諸佛弟子順俗故說我無咎. 三云復

次若人著無我相. 諸法是實餘皆妄語. 是

人應難. 此一切法實相無我. 云何言如

是我聞. 今諸佛弟子. 知一切法空無所有.

是中心不著. 亦不著諸法實相. 何肉無

我中心有所著. 以是義故. 不應難言

何以說我. 釋曰. 上三復次. 一隨世間故.

三破邪見故. 三不著無我故. 二者依

瑜伽論第六云. 略由四義故稱我聞. 一

爲世間語便易故. 二爲隨順世間故. 三爲

斷除決定無我怖畏故. 四謂宣說自他得

失. 令生決定信解心故. 顯揚第九. 雜集十

三. 皆同此說. 釋曰. 此與智論大同. 瑜伽第

一智論略無易故不出. 二卽智論第一. 三卽

智論第三. 謂著無我. 卽無我怖者. 謂若定無

我爲誰修學. 若不說無我. 著卽令怖不著.

故不說無我. 此怖自除. 四卽第二. 謂隨世

流布. 卽能令他生決定信解之心. 已知二論

言異意同故. 今疏明含於二論. 取其言同.

言語便易. 卽瑜伽第一意. 隨順世間. 卽瑜

伽第二智論第一. 非邪慢心而有所說. 卽智

論第二意中. 所揀二語. 然大乘法師傍智

經數:一七三六

經名:大方廣佛華嚴經隨疏演義□卷第十七

頁數:一三二

上      欄

論意. 立三種我. 一妄執我. 卽此邪我. 二者

假施設我. 謂大涅槃樂淨常我. 除二乘倒.

强施設故. 此亦卽是智論名字中收. 而智論

於世間假名. 此依出世法假名. 三世流布

我. 正同智論三語之中名字我耳. 然此中更

有問言. 爲佛說法而言我聞. 爲不說法而

言我聞. 卽本質影像之義. 已見敎體中. 故

疏不問. 疏. 若依無相下. 第二無相宗含於

三敎. 謂始敎頓敎實敎. 謂若但云我旣無我

聞亦無聞. 卽大乘初門爲始敎意. 若云能所

雙寂無聞不聞. 亦無我不我. 離念頓顯卽頓

敎意. 其從緣空故. 向上成前二敎無我所以.

二者向下成不壞假名. 卽不聞之聞. 爲實敎

意. 謂事理無□故. 聞卽不聞無二義故. 故智

論云. 聞者云何聞. 用耳根聞耶. 用耳識

聞耶. 用意識聞耶. 若耳根聞耳根無覺知.

故不應聞. 若耳識聞. 耳識一念不能分別.

故不應聞. 若意識聞. 意識亦不能 聞. 何

以故. 先五識識五塵. 然後意識識. 意識

不能識現在五塵. 唯識過去未來五塵. 若

意識能識現在五塵者. 盲聾人亦應識色

聲. 何以故. 意識不破故. 答曰. 非耳根能聞.

亦非耳識亦非意識. 是聞聲事. 從多因緣

和合故得聞1聲. 不得言一法能聞聲. 何

以故. 耳根無覺故不應聞聲. 識亦無色無

對無處. 故亦不應聞聲. 聲無覺亦無根.

故不能知聲. 釋曰. 此上皆明相離不能

聞. 下云爾時耳根不壞等. 卽辯和合能聞.

已如前法相宗中引. 今明和合而聞. 聞卽無

中      欄

聞. 皆實敎意. 若劉公注法2華云. 陰入非主

爲我. 聽受非情曰聞. 深照緣起悟解法

空. 若斯人也顧命之所因. 然後傳而無執.

物我同致. 釋曰. 此初亦始敎意. 從深照緣

起下. 卽實敎意. 然皆屬無相宗攝. 又言不

聞聞者. 卽涅槃十九. 十地品中當引大意.

但明事不□理故不聞. 約理不□事故爲

聞. 疏. 若約法性下. 第三約法性宗辯而

但明圓敎中意. 言以我無我不二之眞我

者. 含兩經意. 一者淨名云. 於我無我而不

二. 是無我義. 二者涅槃云. 無我法中有眞

我. 是故敬禮無上尊. 正當今意. 卽口順世

間. 心造眞境. 眞自在我. 疏. 根境非一異之

妙耳者. 以根與境共爲緣起. 因根說境因

境說根. 互相融卽故曰非異. 兩相歷然故

曰非一. 斯爲妙耳. 何所不聞. 疏. 然阿難所

不聞經下第三釋不聞難. 謂有問言. 阿難

是佛得道夜生. 年滿二十方始出家. 年至

三十如來方命以爲侍者. 自三十年前如來

所說. 阿難不聞. 何以經初皆言我聞. 故爲

此答. 答有四意. 大爲兩節. 前三帶權. 後一

顯實. 一或云展轉聞者. 自有數說. 一報恩

第六云. 阿難所不聞經. 從諸比丘邊聞. 或

有諸天向阿難說. 二依涅槃四十云. 後涅

槃後. 阿難比丘所未聞者. 弘廣菩薩當廣

流布. 阿難所聞自能宣通. 三智論第二云. 迦

葉阿難於王舍城結集三藏. 是時長老大迦

葉謂阿難言. 佛囑累汝令持法藏. 汝應

報佛恩. 佛在何處最初說法. 佛諸大弟子

下      欄

能守護法藏者. 皆已滅度. 唯於一人在. 汝

今應隨佛心憐愍衆生故. 集佛法藏. 3是

時阿難禮衆僧已坐師子床時大迦葉說

此偈言

佛聖師子王    阿難是佛子

師子座處坐    觀衆無有佛

如是大德衆    無佛失威神

如夜無月時    虛空不淸淨

如大智人說    汝佛子當演

何處最初說    今汝當布現

是時長老阿難. 一心合掌向佛涅槃方. 如是

說言. 佛初說法時. 爾時我不見. 如是展轉

聞. 佛在波羅柰. 佛爲五比丘. 初開甘露門.

說四聖諦法. 苦集滅道諦. 阿若□陳如. 最初

得見道. 及八萬諸天. 聞是得見道. 以是等

文明是傳聞故云或展轉傳聞. 疏. 或如來

重說者. 報恩經第六明阿難佛命爲侍者. 阿

難從佛請心三願. 一者不受佛故衣. 二者

不受佛別請. 三者所未聞法更請重說. 如

來將入涅槃前. 更爲阿難重說. 疏. 或得

深三昧自然通達者. 金剛華經云. 阿難得法

性覺自在王三昧故. 如來前所說經. 皆能憶

持. 與親聞無異涅槃亦云. 阿難多聞士. 若

在若不在. 自然能解了常與無常義. 法華

得受記竟云. 世尊甚希有. 令我念過去. 無

量諸佛法. 如今日所聞. 我 今無復疑. 安住

於佛道. 方便爲侍者. 護持諸佛法. 旣云得

記竟. 方悟亦帶方便. 據方便爲侍者. 卽密

顯實矣. 疏. 上皆就[&FFFF]#而說下. 顯實. 於中上

經數:一七三六

經名:大方廣佛華嚴經隨疏演義□卷第十七

頁數:一三三

上      欄

一句是結前. 此下正顯實義. 言如不思議

境界經斯良證者. 彼經云. 爾時復有千億菩

薩現聲聞形. 亦來會坐. 其名曰舍利弗目

□連. 乃至云阿難提婆達多跋難陀等. 而爲

上首. 皆已久修六波羅蜜. 近佛菩提. 爲化

衆生於雜染土現聲聞形. 釋曰. 是大菩薩

方便顯本. 故爲實說. 如法華五百弟子品

云. 諸比丘諦聽. 佛子所行道. 善學方便故.

不可得思議. 知衆樂小法. 而畏於大智.

是故諸菩薩. 作聲聞緣覺. 卽其文也. 又阿難

章中云. 方便爲侍者. 護持諸佛法. 卽大權

明矣. 後去取中. 疏. 但隨機敎別者. 此亦含

多義. 一成上諸說. 但隨機敎故. 二者卽約

三種阿難受持三藏. 故云隨機敎別見聞不

同. 三種阿難. 卽大乘集法經說玄中. 已引金

剛仙論. 及眞諦般若疏. 引□王懺悔經等.

□同此說. 疏. 第二標主時處下. 釋一時中

文二. 先唯就一時說. 後感應合說. 今初. 言

亦隨世假立者. 謂佛法中時不可得. 中論

云. 因物故有時. 離物何有時. 物尙無所

有. 何肉當有時. 今隨世俗說有一時. 智

論意同. 言 揀異餘時者. 謂趣擧一時耳. 疏

卽法王啓運嘉會之時者. 卽肇公語意亦可

知. 啓者開也. 嘉者善也. 易云. 元者善之長

也. 享者嘉之會也. 謂佛開大運演說 眞乘.

卽嘉善之會也. 疏. 亦如機敎一時下. 二感應

合釋. 卽生公意可知. 疏. 佛者主成就下. 疏

文有二. 先略釋. 後義見下指廣. 前中若言

菩提但稱爲覺. 若云佛陀此云覺者. 然覺

中      欄

有三. 一自覺. 謂雙覺事理. 如睡夢覺. 如蓮

華開. 此揀凡夫. 二者覺他. 揀異二乘. 三者

覺滿. 揀異菩薩. 故云自他覺滿之者. 若禪

觀說. 亦云離心名自覺. 離色名覺他. 色心

俱離爲覺滿. 以依起信心體離念. 名爲本

覺故. 題中總有此義釋之. 疏. 眞身無在而

無不在故次辯之者. 總顯大意. 言無在者.

體相寂寥離能所故. 無不在者. 體圓遍故.

故下經云. 譬如虛空遍至一切色非色處.

非至非不至. 何以故. 虛空無身故如來亦

爾. 遍一切法. 遍一切衆生. 遍一切國土. 非

至非不至. 何以故. 如來身無身故. 爲衆生

故示現其身. 又無在卽體. 無不在卽用. 體用

無□故爲眞身. 此亦淨名身子答天女意.

女身色相無在無不在也. 疏. 爲表所說下.

釋處所. 以表自心中所證. 非是隨宜故不

移證處. 疏. 第三別明時分中分二. 先□

前生起. 謂說法時及成佛時. 雙標二時. 後

此敎勝下. 雙釋二時. 於中二. 先明說時. 後

釋成佛. 前中三. 初釋其所以. 次初言尙總

下. 二假問徵起此有二徵. 一徵初近遠. 二

徵初通局. 疏. 略爲三解下. 第三解釋. 此上

總標三義. 卽爲三別. 三解之中初之一解徵

初遠近. 近在一念. 答初通局. 局初五會. 第

二解初在二七之後而通九會. 第三解取

解師. 卽一念之初. 取後第二師通於九會

敎初解中三. 初正明時分. 二遮伏難三會

論文. 初中明九會. 分爲三時. 非總初也.

疏. 以祇園身子皆後時故者. 出後時所以. 祇

下      欄

園在後者. 佛成道後在王舍城. 因長者爲

子娶妻. 至於此城. 聞佛發心方造精舍.

故知在後. 身子等在後者. 案報恩經初度

五人. 次度耶舍門徒五十人. 次度優樓頻螺

門徒五百. 次度伽耶門人三百. 次度那提門

人二百. 次度□子門徒一百. 次度目連門

徒一百. 合有一千二百五十五人. 十二遊

經初成道第一年度五比丘. 第二年化迦葉

兄弟三人. 第五年度身子目連. 五人者. 一[&FFFF]#

□. 二□濕□. 亦云馬星跋提. 三摩訶男. 四

十力迦葉. 五拘利太子. 二是母親. 三是父親.

釋曰. 旣身子等在後. 今第九會有此等五

百. 及祇園則在後矣. 疏. 常□之說下. 第二

遮伏難. 總有四難. 一云華嚴敎旨時處圓

融. 要歷三時. 豈通玄趣. 故此釋云. 常□之

說. 說無息時. 後時不談. 豈名常說. 二有難

云如來圓音. 頓演何要. 三節方盡幽微. 故此

通云. 雖能頓演表法淺深故須三節. 三有

難云. 若表三節. 三七日中一七一節. 足得

成表. 何要後時. 故此答云. 三七未有聲聞.

不得顯於不共之敎. 故須後時. 故疏云亦

顯二乘絶見聞故. 四有難云. 處歷穢土時

不相融. 豈順華嚴圓融之旨. 故此答云. 正

爲融於異時及與穢土. 卽一刹那卽是淨

故. 故疏. 云雖異處別時亦不相離等. 疏. 若

爾世親下. 第三會論文. 言思惟行因緣行

者. 因謂自所得法. 緣謂所化之器. 欲將

已所證法爲衆生說. 名爲行因緣行. 故法

華經云. 我所得智慧. 彼妙最第一. 衆生諸

經數:一七三六

經名:大方廣佛華嚴經隨疏演義□卷第十八

頁數:一三四

上      欄

根鈍. 著樂癡所盲. 如斯之等類. 云何而可

度等. 是也. 彼思不得一乘機. 今思卽得

一乘機爲異耳. 餘文可知. 疏. 二順論釋可

知. 疏. 三約實圓融. 卽賢首國師意. 於中四.

初正釋. 二應機出現下. 立理. 謂若機熟不

應便爲失人. 未熟而應虛心有待. 二俱失

時. 疏. 祇園身子下. 三通妨難. 謂有問言. 若

初成頓說. 初成未度身子等衆. 何處得有

五百羅漢. 故今答云. 九世相收. 次有難云. 祇

園身子等縱許九世相融. 一念一時何有重

會. 前時後時方有重故. 故今通云. 重會之

言. 亦猶燈光涉入如點燈盞. 似有前後

光. 無前後而相涉入. 今重會義但似燈光.

一時之中不妨兩會. 法則有重. 時不重也.

疏. 故法界放光下. 第四引文爲證. 於中有

三. 初引法界品文. 證是初成. 法界品內見

坐道場初成正覺. 明知法界同初會時. 二

故此經十地下. 引十地經. 證無二七故. 三

故諸經論下. 後會諸敎時. 明二七言非爲

楷定□隨機故. 密跡三乘玄中已說. 普曜

說十二因緣. 而三乘俱益. 十二因緣通三

乘故. 三乘旣益明通說三. 疏. 法華過三七

日方云說小者. 結云. 我始坐道場. 觀樹亦

經行. 於三七日中. 思惟如是事等. 初欲說

一而無一機. 次念說權諸佛皆[&FFFF]#. 乃至云舍

利弗當知. 我聞聖師子. 深淨微妙音. 稱南

無諸佛. 復作如是念. 我出濁惡世. 如諸諸

所說. 我亦順行. 思惟是事已. 卽趣波羅

柰. 諸法寂滅相. 不可以言宣. 以方便力

中      欄

故. 爲五比丘說. 是名轉法輪. 便有涅槃音

等. 疏. 時旣不定下. 結成隨宜. 疏. 約佛就機

下. 會於權實. 勸令善知. 疏. 上顯時分下.

第二釋成佛義. 於中二. 初結前總標. 二小

乘已下. 別明五敎. 一小乘三十四心者. 如

婆沙八十二說. 俱舍根品云. 傳說菩薩三

十四心便成佛故. 言三十四心者. 見道一十

六心. 謂八忍八智離有頂貪有十八念. 謂

斷有頂惑. 有九無間九解脫道. 如是十八

足前十六. 成三十四. 一切菩薩決定. 先於

無所有處. 已得離貪. 方入見道. 不復須

斷下地煩惱. 唯斷有頂一地之惑. 但三十

四心一坐成佛. 疏. 五分法身初圓者. 卽戒定

慧解脫解脫知見. 如十藏品. 是實非化. 揀

異大乘. 疏. 大乘之中下. 第二始敎. 疏. 據實

卽古今情亡下. 第三終敎. 古今情亡卽觀行

意. 但當無念爲始成故. 心無初相. 卽起信

論云. 菩薩地盡覺心初起心無初相. 以其

遠離微細念故. 得見心性. 心卽常住名

竟究竟覺. 今疏雜甚語用. 疏. 無念而照名之

曰正者. 若唯無念寂而失照. 若但照體照

而失寂. □稱不正. 正在雙行. 疏. 見心常住

稱之曰覺. 卽上所引起信論文. 得見心性

心卽常住名究竟覺. 疏. 始本無二目之爲

成者. 起信云. 謂始覺同本覺. 無復始本之

異. 名究竟覺卽是成義. 疏. 約法身下. 第四

頓敎意. 言無成無不成者. 經云譬如世界

有成壞. 而其虛空不增減. 一切諸佛成菩

提. 成與不成無差別. 旣無有成何有不

下      欄

成. 又體湛寂故曰無成. 不□隨緣故無不

成. 卽成2終敎意. 疏. 若依此經下. 第五圓敎.

言以十佛法界之身雲者. 卽成正覺等. 十佛

義□如前. 言念念初初爲物而現者. 卽體

之應. 應無盡時生感卽成. 念念機感念念

成矣. 成旣不已故曰初初. 一成一切成者.

事事無□故. 故出現品云. 如來成正覺時. 於

其身中普見一切衆生成正覺. 故如來成. 卽

衆生成矣. 肉佛佛平等一切成佛. 又於一

處成卽一切處成. 故十地中第十願云. 願於

一切世界成阿□多羅三□三菩提. 不離

一毛端處. 於一切毛端處. 皆悉示現等. 又云.

如於此處見佛坐. 一切塵中亦如是. 佛身

無去亦無來. 所有國土皆明現等. 無成不成

義不異前疏. 一覺一切覺者. 若覺一法一

法之中一切具足. 無覺者遠離覺所覺故. 無

不覺者. 朗鑑在懷亦不存於不覺相故. 餘

可知

大方廣佛華嚴經隨疏演義□卷第十七

大方廣佛華嚴經隨疏演義□卷

第十八

唐淸□山大華嚴寺沙門澄觀述

疏. 第四別顯處嚴中. 文亦有二. 一通釋前

後. 二別釋器界. 前中疏. 卽如來依正者. 別

顯處. 嚴是依敎主. 難思是正衆. 海雲集是衆.

而言輔翼不空者. 菩薩卽十八圓滿中輔翼.

經數:一七三六

經名:大方廣佛華嚴經隨疏演□義卷第十八

頁數:一三五

上      欄

圓滿不空. 卽眷屬圓滿. 謂淨土中無有四

趣. 龍鬼等衆是佛現有. 欲示淨土不空故.

疏. 今初器界下. 第二別釋器界. 文中五. 初

總科. 二然此諸嚴下. 示1釋儀式. 謂各三故.

三然或一因下. 通妨難. 謂有問言. 因果圓

融. 何以就因各別所懷. 故今釋云. 實具四

句爲約所表. 故別屬因耳. 然通別無□. 四

然各攝無盡下. 總科四事. 疏. 今初心地十句

下. 第五釋本文. 言徹華藏者. 以華藏世界.

海大蓮華地面. 金剛所成故. 此依本經. 若

依觀佛三昧海經第二. 亦異常說而未盡

源. 彼云爾時菩提場地化以金剛. 滿八十

里其色正白不可具見. 此相現時菩薩眉間

白女相光. 端潔正直矗然東向. 長一丈五尺

有十楞現. 釋曰. 旣有里數. 又言化以故

非極說. 四因中. 疏. 或於樹中現者. 以上別

中第四寶樹行列故. 言或諸嚴具及地中現

者. 以是歎地尊勝故. 二樹嚴疏長聳等者.

謂長聳爲高. [&FFFF]#露釋顯. 圓妙釋殊勝. 故獨

出爲特. 然案西域記. 長一百尺. 卽畢[&FFFF]#羅

樹. 疏. 表神通等法者. 卽淨行品云. 若見華

開. 當願衆生神通等. 法如華開敷. 疏. 下經

云. 菩薩妙法樹等者. 等取下文. 云信種慈悲

根. 智慧以爲身. 方便爲枝幹. 五度爲繁密.

定葉神通華. 一切智爲果. 最上力爲鳥. 垂

陰覆三界. 釋曰. 此五十九經所以引者. 意

明表法. 皆有文據. 非是臆說. 疏. 菩提智放

敎智光者. 菩提卽是證智. 敎謂差別之用.

乃至言敎卽敎證二道. 十地廣明. 疏. 無心成

中      欄

行等者. 陶隱居云. 雲無心而出岫. 鳥倦飛

以知還. 凡擧雲義雖有多種. 多明無心.

疏. 卽明涅槃衆聖冥會者. 無有一聖不證

涅槃. 猶如百川皆歸大海. 故肇公云. 恬然

而夷. □然而泰. 九流於是乎交歸. 衆聖於

是乎冥會矣. 疏. 染違性淨等者. 卽通外難.

謂有問言. 涅槃旣無不包染淨同在其內.

何以果用卽言出生. 居處屋宅不言出生.

故今釋云. 染淨之法涅槃實包. 淨則順體染

則違體. 證會涅槃方有大用. 故曰出生. 染

旣違淨. 非此出矣. 而體不離故云依現

耳. 疏. 然上充遍等下. 上直消經文. 此下會

成無□. 疏. 十種宮殿此應說之者. 亦約表

法之宮殿耳. 亦同上文妙法樹矣. 卽五十

四經. 經云佛子. 菩薩有十種宮殿. 何等爲

十. 所謂菩提心是菩薩宮殿. □不忘失故.

十善業道福德智慧是菩薩宮殿. 敎化欲界

衆生故. 四梵住是2(云云)敎化色界衆生故.

生淨居天是*(云云)一切煩惱不能染故. 生

無色界是*(云云)3今諸衆生離難處故. 生雜

染世界是*(云云)*今諸衆生斷煩惱故. 現處

內宮妻子眷屬是*(云云)成就往昔同行衆生

故. 現居輪王護世釋梵是*(云云)爲調伏自在

心衆生故. 一切菩薩行遊戱神通. 皆得自

在是*(云云)善遊戱諸禪定解脫三昧智慧故.

一切佛所授無上自在. 一切智王[&FFFF]#梵記是

*(云云)住十力莊嚴作一切法自在故. 是爲

十. 若諸菩薩安住其中. 則得[&FFFF]#頂一切世間

神力自在. 釋曰. 從第三是下. 皆有菩薩宮

下      欄

殿之言. 疏. 空乃高而無上等者. 疏有三義.

釋師子座. 今唯約表法釋高廣妙好. 事則

可知. 下多就表. 疏. 諸覺諸通者. 淨名. 云覺

意淨妙華. 淨行品云. 神通等法如華開敷.

疏. 卽菩薩妙法樹隨化分枝者. 釋寶樹枝

果周□間列. 菩薩妙法樹. 卽前文所引. 前

云方便爲枝幹. 今以權實爲枝. 隨樹不

同分枝差別. 隨枝有華各各成果. 隨因

有異感果不同. □依無相不離法空之座.

疏. 一一智中知一切法等者. 如一實智知

遍法界理. 如一權智窮事法界之邊. 則二智

圓明無不知也. 言一一法體顯一切智者.

如於一塵能顯實智權智中道智. 證智敎智

無邊智門. 疏. 智論云輪王寶珠等者. 卽第十

二諭說. 寶有三種. 人寶天寶菩薩寶. 人寶力

少. 唯有淸淨光色. 除毒除鬼除闇. 亦除饑

渴寒熱種種苦事. . 天寶亦大亦勝. 常隨逐天

身可天使*今. 亦可共語輕而不重. 菩薩

之寶勝於天寶. 兼能有人天寶用. 又能令

一切衆生知死此生彼因緣本末. 譬如明鏡

見其面像. 疏. 如文殊師利冠中毘楞伽寶者.

卽文殊般泥洹經說. 文殊身如紫金山等.

其文殊冠毘楞伽寶之所嚴飾. 有五百種色.

一一色中日月星辰諸天龍宮. 世間衆生所

希見事皆於中現是也. 疏. 用此嚴座者下.

出嚴所以. 言寂照照寂皆瑩淨照燭者. 準

瓔珞經妙覺方稱寂照等覺照寂. 今菩薩寶

義同照寂. 如來寶珠卽當寂照. 疏. 佛境如

空故云廣大者. 卽問明品云. 如來深境界.

經數:一七三六

經名:大方廣佛華嚴經隨疏演義□卷第十八

頁數:一三六

上      欄

其量等虛空. 一切衆生入. 而實無所入. 疏.

顯敎皆從法空下. 上就事說. 此下約表. 無

有一法不從法界流. 無有一法不歸於

法界. 故從座流還周法界. 第五敎主難思. 疏

前但1云佛下. 疏文有二. 先彰大意. 後文分

下. 開章. 前中二. 先□前徵起. 對前二文. 一

對標主. 二對別明時分. 後謂具十種深廣

下. 總答. 初答前佛. 後遍於法界成正覺者.

答其成相. 疏. 今初總辯卽菩提身下. 疏文有

三. 初當相以辯. 卽菩提身總示所屬具無

盡下釋世尊. 次座相現時下釋爾時. 次於一

切下牒釋餘文. 於中二解. 先當相解. 後寄

對明. 言開悟稱覺者. 二諦中道理本湛然.

妄惑所□久迷不見. 今二障旣寂. 若雲卷

長空故名爲開. 了了分明若晴天廓徹故

稱爲悟. 悟卽覺悟如睡夢覺. 開卽開發如

蓮華開矣. 疏. 若揀別者下. 第二寄對以釋.

仍含二意. 一對凡名覺. 對小名正. 對因

名最. 對位極名成. 二者對凡名覺. 對邪

名正. 對小名最. 對因名成. 一時雙牒如

文思之. 疏. 但悟我空未知我有等者. 謂敵

體與菩薩相反. 二乘知我空法有. 菩薩知

法空我有. 然二乘所空之我菩薩亦空. 謂是

我執. 若無我法中有眞我. 菩薩知有二乘

不知. 若但約二空了我空與菩薩同. 不

了法空與菩薩異. 疏. 有厭生死空該涅槃

者. 此出上空之過. 由謂法有故厭生死.

不如菩薩了生死之本空無可厭故. 故淨

名善意菩薩曰. 生死涅槃爲二. 若見生死

中      欄

性. 則無生死無縛無解不生不滅. 如是解

者. 是爲入不二法門 . 又寶2印子菩薩曰. 樂

涅槃不樂世間爲二. 若不樂涅槃不厭

世間. 則無有二. 所以者何. 若有縛則有解.

若本無縛其誰心解. 無縛無解則無樂厭.

是爲入不二法門. 二乘不能如是解故. 故

厭生死. 言空該涅槃者. 卽涅槃經意. 涅槃

云空者. 所謂生死. 不空者謂大涅槃. 今二乘

謂生死[&FFFF]#爲不空. 以涅槃無餘永寂[&FFFF]#是

於空. 故云空該涅槃. 疏. 顚倒未除者. 倒有

八種. 外道謂世間爲常樂我淨. 爲四顚倒.

二乘永寂計爲涅槃. 則無常樂我淨爲四

顚倒. 若謂世間無常 樂我淨. 涅槃乃有常

樂我淨. 則名八行皆非顚倒. 是則二乘但

有無常樂我淨之四倒. 此約與之. 若奪二

乘. 二乘旣不能知涅槃常樂我淨. 則於無

常樂我淨亦不如實知以其漫該. 如蟲食

木偶成字故. 肉不了生死實性卽是涅槃.

安離八倒. 故云顚倒未除豈得稱正. 餘如

涅槃四倒品說. 疏. 設許稱正亦未名最者.

此對邪名正. 對小名最. 以上與之. 能知

我空異乎外道. 故得名正. 不能雙覺二

空及不空義. 故不名最. 疏. 菩薩雖正下. 亦

有二意. 初對二乘不名正義. 今對菩薩方

得名正. 有上者. 上有佛故. 有修者. 未絶

學故. 疏. 設位極下. 對上二乘得名正義. 則

菩薩許得最名. 但未成故佛方成耳. 疏. 我

佛獨能下. 第三結歸就佛. 具有成最正覺四

字之義. 謂如量如理下. 對上所覺境中. 3以

下      欄

釋覺義. 如量覺俗. 如理覺眞. 三諦中道亦

如理攝. 亦是合上二智覺於中道. 了了究

竟. 揀異菩薩. 故涅槃云. 十住菩薩見不了

了. 唯佛世尊名爲了了. 故□王云. 了了見

佛性猶如文殊等. 疏. 已出出微細下. 釋上了

了究竟之言. 二障有三種. 一現行. 二種子.

三習氣. 習氣種子名爲微細. 佛已盡故. 然二

障習氣. 通障菩提及大涅槃. 若就別說. 斷

煩惱障顯於涅槃. 今成正覺略言所知耳.

後別中. 疏. 一三業普周等者. 十中後五. 全十

身名. 前五無有身言而義具之. 一卽菩提

身. 前總中已示. 二卽威勢身. 三福德身. 四意

生身. 五相好莊嚴身. 疏. 今初意業下. 疏文有

二. 先總標. 後前云於一切下. 別釋. 於中復

二. 先略釋. 後智卽二智下. 廣釋. 於中亦二.

先標能入之智. 後二智者下. 別明智入之

相. 卽爲四段. 一釋二智. 二釋三智. 三釋無

障□智. 四釋四智. 以無障□智約義卽圓

故列在後. 因三諦成故釋居四前. 疏. 一以

如量智遠俗等者. 然入有二義. 一達二證.

故以達入俗. 以證入眞. 然二智相者. 攝論

云. 如人初開目. 是名加行智. 如人正閉

目. 是無分別智. 卽彼復開眼. 後得智亦爾.

應知如虛空. 是無分別智. 於中現色像.

後得智亦爾. 疏. 如其勝義覺諸法故者. 證

第二義. 上則二智別覺二境. 則三世爲俗.

平等爲眞. 今覺俗卽眞. 是故三世卽是平

等. 勝義是眞. 諸法是俗. 今以眞智而覺於

俗故. 令諸法卽眞勝義. 以其性相非一異

經數:一七三六

經名:大方廣佛華嚴經隨疏演義□卷第十八

頁數:一三七

上      欄

故. 疏. 一眞俗互泯雙遮辯中者. 俗卽眞故非

俗. 眞卽俗故非眞. 非眞非俗卽是中道. 則

三世卽平等故非三世. 平等卽三世故非

平等. 爲兩亡也. 疏. 眞俗雖卽而不壞相者.

謂卽有之空方是眞空. 卽空之有方爲妙

有. 空有不二兩相歷然. 如波卽水而□動.

水卽波而□濕. 故云雙照疏. 此二覺三諦

之境者. 結成也. 在境爲一諦而三諦. 在心

爲一觀而三觀. 在果爲一智而三智. 如一

圓珠. 珠相喩有. 珠淨喩空. 圓明喩中. 三無

前後. 此喩一諦而三諦. 若以明鏡照之. 珠

上三義一時頓現. 卽喩一觀而三觀. 若就鏡

中觀珠. 珠之與鏡非一非異. 則喩心境二

而不二爲眞覺也. 疏. 境旣雙泯而雙現下.

第三仍前三智釋無障□智. 謂合前二種

中道爲無障□. 然前三智圓融已爲無□.

而未明遮照無□故. 復雙融明無障□. 然

雙泯卽前雙遮. 雙現卽前雙照. 若境雙泯. 則

無心於眞俗爲寂也. 若境雙現. 則心權實

雙鑑爲照. 故云智亦寂照而雙流. 二種中道

旣無障□. 二種二諦居然相融. 疏. 謂無障□

智下. 結成疏. 言四智者下. 第四釋四智. 疏

文有三. 初總標. 二會釋經文. 三通妨難. 疏.

通緣三世下. 第二會釋經文. 然四智廣義次

下. 喩中廣引論釋. 今此但取其中同義. 言

通緣三世者. 四智皆緣三世之境. 果位八識

相應之智皆緣三世. 故云□入三世. 下釋平

等. 言鏡智離分別故依持平等者. 論云. 此

智心品離諸分別. 所緣行相微細難知. 故云

中      欄

離諸分別. 又云. 不忘不愚一切境相. 性相

淸淨離諸雜染. 純淨圓德現種依持. 故云依

持平等. 意云. 雖言現行功德之依種子功德

之持. 由無分別故得平等. 疏. 平等性智證

平等性者. 論云. 謂此心品觀一切法自他有

情皆悉平等. 大慈悲等□共相應. 隨諸衆生

所樂. 示現受用身土影像差別. 旣云自他有

情皆悉平等. 卽是所觀平等故. 云證平等性.

疏. 妙觀察智觀察平等者. 論云. 謂此心品善

觀諸法自相共相無□而轉. 攝觀無量總持

定門. 及所發生功德珍寶. 能現無邊作用差

別. 皆得自在雨大法雨. 斷一切疑令諸有

情皆獲利樂. 旣云善觀諸法自相共相無□

而轉. 此卽明平等能遍觀一切諸法. 故云

觀察平等. 疏. 成所作智普利平等者. 論云. 謂

此心品爲欲利樂諸有情故. 普於十方示

現種種變化三業. 此卽普利之義. 不揀怨

親豈非平等. 疏. 四智圓融一句攝盡者. 歎

勝也. 下身語皆四智之現者. 明此中用四

智之意. 以觀下文佛德. 與唯識論釋四智

同. 故云皆是四智之顯現. 所以總中宜用

四智釋也. 疏. 四智圓融無二性故下. 第三

通妨. 謂有難云. 四智菩提有爲無漏. 非我

經宗何得參雜釋此玄旨. 故今通云. 四智

菩提性相二宗皆具有之. 但義小異耳. 用之

無爽. 謂圓融無二是其一義故. 彼宗說四

不得相雜. 今明一智便具四智故. 下出現

以四寶珠喩其四智. 經云. 復次佛子. 譬如

大海有四寶珠具無量德. 能生海內一切

下      欄

珍寶. 若大海中無此寶珠. 乃至一寶亦不可

得. 何等爲四. 一名積集寶. 二名無盡藏.

三名遠離熾然. 四名具足莊嚴. 佛子. 此四

寶珠. 一切凡夫諸天龍神等悉不得見. 何以

故. 娑竭羅龍王以此寶珠端嚴. 方正置於宮

中深密處故. 佛子. 如來應正等覺大智慧海

亦復如是. 於中有四大智寶珠. 具足無量

福智功德. 由此能生一切衆生聲聞獨覺學

無學位. 及諸菩薩智慧之寶. 何等爲四. 所謂

無染著巧方便. 大智慧寶. (一大圓鏡智離諸分別名無染著所緣

行相微細難知不忘不愚一切境相巧方便故)善分別有爲無爲法. 大

智慧寶(二平等性智觀一切法有爲無爲自他境相名巧方便[&FFFF]#他十等名別)分

別說無量法而不壞法性. 大智慧寶(三妙觀察

智此智善觀察諸法自相共相無□而轉故說無量法

而不壞法性無量法者卽攝觀無盡總持定門而言

說者雨大法兩斷一切疑)知時非時未曾誤失. 大智慧

寶(四成所作智知機知時作所應作故若諸如來大

智海中無此四寶有一衆生得入大乘終無是處此1曰智寶薄福

衆生所不能見何以故置於如來深密藏故)其一一智. 皆云

平均正直端潔妙好. 卽具四智之德故. 肉同

一性居然融通. 言修生本有非一異故者. 第

二意不同彼宗. 彼宗四智修生涅槃本有. 今

卽四智是本覺智. 修生之四非別有體. 如

金成像金像不殊故. 疏. 然上能覺下. 第三

總結. 所以結者. 欲明一菩提身已具法報

二身. 肉具下九. 疏. 二其身下身業等者. 疏

文有二. 先總明. 後法身普周下. 別釋. 於中

二. 先隨相各別遍. 二圓融總攝遍. 今初. 且

寄三身以明下. 明攝十以爲三故. 今明法

身本體遍. 智身修成如體而遍. 色身卽體

經數:一七三六

經名:大方廣佛華嚴經隨疏演義□卷第十八

頁數:一三八

上      欄

之用遍. 法身如虛空遍. 智身如日光遍. 色

身如日影遍. 疏. □是圓遍下. 別示遍相. 三

身皆如下說. 故云□是. 言□是圓遍者. 若

大若小皆圓滿故. 非分遍者. 非是分析散布

令遍. 謂一切下示圓遍相. 纖塵亦圓[&FFFF]#則可

了. 總看亦現者. 遍法界內唯是一佛. 佛身

充滿於法界故. 言別看亦現者. 則向一一

國土一一塵中. 皆見全身. 故下經云. 如於

此處見佛坐. 一切塵中亦如是. 佛身無去

亦無來. 所有國土皆明現. 是也. 又總別看

者. 總則一身處處皆有. 別則支分眼耳鼻等

各遍法界. 故現相品云. 佛眼云停無有量.

耳鼻舌身亦復然等. 疏. 又國土等卽是我身

下. 二圓融總攝遍. 謂前明能遍三身非所遍

土. 今明能遍卽是所遍. 能所互融故. 又明

一一身相融和雜遍故. 又上約佛身上十身.

謂菩提願化力莊嚴等. 今明三世間無□之

十身. 謂國土衆生等故. 十身相作于何不

融. 故云猶如燈光. 經云. 譬如冥室百千燈.

一一燈光遍室內. 諸佛身智亦復然. 疏. 譬如

下喩顯下. 疏文中二. 先總明大意. 後開章

別釋. 今初. 言佛三業非喩能喩者. 八十卷

末云. 三界有無一切法. 不能與佛爲譬喩.

譬如山林鳥獸等. 無有依空而住者. 虛空

眞如及實際. 涅槃法性寂滅等. 唯有如是眞

實法. 可以顯示於如來. 卽其文也. 又佛地

論第四云. 如契經言. 乃至所有施設譬喩.

喩諸如來所有功德. 一切皆是謗諸如來. 唯

除一喩. 所謂虛空. 可喩如來. 戒等無量功

中      欄

德同虛空故. 疏. 然虛空爲喩有同不同等

者. 上兩句標. 下釋二相. 先釋不同. 卽第五

[&FFFF]#向之文. 此明佛有自利之德. 不同虛空

不能自利. 而言等者. 等取次下經文. 云於

一切處令諸衆生積集善根悉充足故. 此

明如來有利他之德不同虛空. 疏. 今分取

同下. 二釋同義. 但是分同. 言同義多種如

下十忍品者. 卽第十如空忍經云. 佛子. 此菩

薩摩訶薩了一切法界猶如虛空. 以無相

故. 一切世界猶如虛空. 以無起故. 一切法

猶如虛空. 以無二故. 一切衆生行猶如虛

空. 無所行故. 一切佛猶如虛空. 無分別故.

一切佛力猶如虛空. 無差別故. 一切禪定猶

如虛空. 三際平等故. 所說一切法猶如虛

空. 不可言說故. 一切佛身猶如虛空. 無

著無□故. 釋曰. 上所引文. 若取總通. 無相

無起等. 皆是虛空多義. 若取別相. 唯取

無分別無差別無著無□. 以喩於佛佛力佛

身故. 又彼忍下文云. 譬 如虛空一切法依

不生不沒. 又云不可破壞. 又云一切世間

之所依止. 而無所依. 又云無生無滅. 能持

一切世間生滅. 又云無方無隅. 而能顯現

一切方隅. 又云非行非住. 而能示現種重威

儀. 又云非色非非色. 而能示現種種色.

又云非久非近. 而能久住現一切物. 又云非

淨非穢不離淨穢. 又云一切世間皆現其

前. 非現一切世間之前. 又云普入一切而

無邊際等. 皆喩菩提經具有合. 今略不

引. 例喩於佛亦具上諸義. 以十忍位是等

下      欄

覺故. 故可同佛. 疏今有二喩下. 第二開章

別釋. 於中有三. 一總顯喩相. 二喩其所喩.

三結示有歸. 今初可知. 疏. 以此四喩喩意

業下. 喩其所喩. 別喩三業. 卽爲三段. 古

人唯將前喩. 喩於意業. 後喩身語. 普遍喩

身. 隨入喩語. 今□喩三業. 但引文證居然

可知. 今初喩意業. 中文分爲二. 初引經總

釋. 後隨相別明. 今初. 言佛智廣大同虛空

者. 通於二智四智. 然下三句云. 普遍一切

衆生心. 悉了世間諸妄想. 不起種種異分

別. 了世妄想卽是量智. 不起分別卽是理

智. 而今但取廣大同空. 則二四皆廣. 故云

總也. 疏. 量智包含而普遍下. 第二隨相別

明. 於中二. 先喩二智. 後喩四智. 前中取前

喩中包含之義. 及後喩中普遍之義. 以斯二

1義□喩量智. 量智知差別故似包含義.

無法不知是普遍義. 言理智無分別而證

入者. 取前喩無分別義. 後喩平等隨入義.

總取二義以喩理智. 理智卽無分別智. 方

能證入眞如故. 疏. 又大圓鏡智下. 第二以

喩喩四智. 於中二. 先以初喩. 喩於圓鏡及

平等智. 後以後喩. 喩後二智. 前中復二. 先

別釋喩相. 後總結喩意. 前中復二. 先喩鏡

智. 後喩平等. 前中又二. 先引唯識. 證包含

義. 後引當經. 雙證二義. 今初唯識第十云.

一大圓鏡智相應心品. 謂此心品離諸分別

所緣行相微細難知. 不忘不愚一切境相.

性相淸淨離諸雜染. 純淨圓德現種依持.

能現能生身土智影. 無間無斷窮未來際.

經數:一七三六

經名:大方廣佛華嚴經隨疏演義□卷第十八

頁數:一三九

上      欄

如大圓鏡現衆色像. 釋曰. 純者無雜. 淨者

離染. 圓者滿義. 種種依持者. 現行功德之

依. 種子功德之持. 能現能生身土三智之

影. 餘文可知. 疏. 下經云菩提智普現下. 第

二引當經雙證二義. 一經云. 譬如大海普

能印現四天下中一切衆生色身形像. 是故

共說以爲大海. 諸佛菩提亦復如是. 普現下

同疏. 疏. 無所現言無有分別者. 上現心欲

等. 卽證含攝義. 成證無分別義. 然唯識鏡

智. 亦有無分別義. 前疏總中已引用故. 故今

略之. 然無所現有其二義. 一所現卽空. 二無

心而現. 今取後義. 疏. 平等性智等者. 疏文

亦二. 先引唯識. 後引當經. 今初. 論云. 二平

等性智相應心品. 謂此心品觀一切法. 自他

有情皆悉平等. 大慈悲等□共相應. 隨諸有

情所樂. 非現受用身土形像差別. 妙觀察智

不共所依. 無住涅槃之所建立. 一味相續窮

未來際. 釋曰. 由昔因中執有我故. 自他差

別. 今我執旣無故皆平等. 隨十地有情所樂.

1中無住涅槃所立. 此識□共悲智用應一味

無漏. 疏. 亦無分別者. 然唯識論平等智中.

無有無分別言. 今言亦無分別乃有二意.

一依唯識. 四智通緣眞如境. 故是無分別.

二者約境無差. 名無分別. 今初論云. 大圓

鏡智緣眞如故. 是無分別. 緣餘境故後得

智攝. 其體是一隨用分二. 了俗由證眞故

說爲後得. 餘三分二. 準此應知. 釋曰. 準

此論文四智各通二智. □通緣眞俗. 今且

約於增勝. 而說增勝二喩. 各配二智. 疏. 無

中      欄

分別言顯無差別者. 卽此第二意. 然所觀二

境無分別故. 能觀之智亦無分別. 故無分別

言顯無差別. 此顯平等性智無分別義與鏡

智不同. 鏡智無分別. 若明鏡之無心. 平等

性智無分別. 如日合空空無異相. 名無差

別. 謂不分別差別相故. 故攝論第八云. 應

知一切法本性無分別. 所分別無故. 能分別

亦無. 疏. 故下經云 . 於一切義無所觀察等者.

二引當經. 卽出現品菩提相中. 經云佛子. 如

來成正覺時. 於一切義無所觀察. 而言

等者. 等取餘經. 云於法平等無有疑惑.

無二無相無行無止無量無際. 遠離二邊住

於中道. 出過一切文字言說. 釋曰. 無所觀察

證大圓鏡無分別義. 於法平等下證平等性

無分別義. 餘義兼具. 疏. 是以太虛下. 第二總

結喩意. 在文可了.  疏. 二普遍喩下. 第二以

第二喩. 喩妙2觀察及成所作智. 疏文有四.

一引唯識. 二引當經. 三結成喩意. 四總結

難思. 今初. 言妙觀察者. 論云. 三妙觀察智

相應心品. 謂此心品善觀諸法自相共相. 無

□而轉. 攝觀無量總持定門. 及所發生功德

珍寶. 於大衆會能現無邊作用差別. 皆得

自在雨大法雨斷一切疑. 令諸有情皆獲

利樂. 釋曰. 神用無方稱之曰妙. 緣自共相.

名爲觀察. 自卽色心等別. 共卽同無常等. 又

攝論云. 圓成實性爲共相. 依他起性爲自

相. 言攝觀者.  攝卽藏義. 觀卽觀察. 六度道

品爲功德寶. 諸神通等爲作用差別. 旣觀

有情自相共相等. 明無不遍知也. 疏. 成所

下      欄

作智曲成無遺. 卽隨入義者. 論云. 四成所作

智相應心品. 謂此心品爲欲利樂諸有情

故. 普於十方示現種種變化三業. 成本願

力所應作事. 釋曰. 旣云種種三業. 成所作

事豈非委曲. 成就於物無所遺漏. 此言卽

周易繫辭云. 範圍天地之化而不過. 曲成

萬物而不遺. 注云. 範圍者. 擬範天地而周

備其理也. 曲成者. 乘變以應物. 不係一

方者也. 則物宜得所矣. 此說易之德. 今借

肉佛之德耳. 唯識結云. 如是四智相應心

品. 雖各定有二十二法. 能變所變種現俱

生. 而智用增以智名顯. 故此四品. 總攝佛

地一切有爲功德皆盡. 會二宗義已如上

說. 疏. 下經云佛智廣大下. 第二引當經釋.

於中二. 先釋普遍. 後釋隨入. 前中有四種

遍. 一約智體遍. 二約智用遍. 此二卽第八

十經. 已如前引. 三約契證通. 心與境冥. 卽

出現品菩提章文. 四約理遍者. 卽義引起

信論云. 問曰. 若諸佛法身離於色相者. 云

何能現色相. 答卽此法身是色體故能現於

色. 所謂從本已來色心不二. 以色性卽智性

故. 色體無形說3名智身. 以智性卽色性故.

說*名法身遍一切處. 所現之色無有分齊.

隨心能示十方世界無量菩薩無量報身無

量莊嚴各各差別. 皆無分齊而不相妨. 此

非心識分別能知. 以眞如自在用義故. 釋

曰. 此文亦可證下身遍. 今但取其二性不

異之義. 以明智性之遍. 上言智體以智爲

體. 今是理性與前懸隔. 疏. 云何遍入下.

經數:一七三六

經名:大方廣佛華嚴經隨疏演義□卷第十八

頁數:一四○

上      欄

二釋隨入之言. 今先正釋. 言不壞能所者.

由前普遍之言. 有其二義. 一有能所遍. 謂

約體遍. 衆生[&FFFF]#是智中物故. 二無能所. 若

約理遍. 所遍全是能遍體故. 則能所不二故.

今此義不壞能所. 所證能證二相容差. 疏. 故

下經下引證. 卽問明品. 佛境甚深中答佛境

入文. 然彼中意入有二義. 一者色身入. 二

者智身入. 今取智入. 身入可見. 智入唯智.

智能知故. 故云非彼所能見. 疏. 由隨於如

下釋平等. 入言此乃義. 引淨名目連章云.

法隨於如無所隨故. 謂若有所隨. 所隨則

在能隨之外. 能隨之法乃在所隨. 如外所隨

之如. 不遍能隨. 由無所隨當體如矣. 若

約觀行. 隨如之心不生眞順如矣. 下問明

亦云. 如來深境界. 其量等虛空. 一切衆生

入. 而實無所入. 卽其義也. 疏. 是以虛空遍

入國土下. 第三結成喩意. 於中先結喩. 後

法合. 前中先結遍入. 後虛空之於國土下. 結

平等隨入義. 疏. 虛空可喩佛智下. 二法合. 於

中復二. 先合遍入. 後合隨入. 今初. 言三世

有處. 佛智必在其中者. 佛智通達染淨無

□. 一念普觀無量劫故. 則知佛智無不

遍知. 如來定慧無邊際故. 前觀無始. 後無

終故. 言佛智知處三世或無其體者. 謂眞如

實際涅槃法性. 是佛智證. 彼無三世故. 疏.

佛智之於三世下. 二釋隨入之言可知. 疏.

此猶約不二而二說等者. 第四總結難思也.

於中三. 初就隨入義結. 次例普遍. 後總結

二喩. 今初. 由上隨入之言. 約不壞能所. 故

中      欄

云不二而二說耳. 則喩中虛空爲能入 . 國土

爲所入. 法中佛智爲能入. 三世爲所入. 所

入不得爲能入. 今皆互相入. 則國土亦入

虛空. 三世亦入佛智. 故云擧一全收. 疏普

遍亦然者. 二例普遍也. 上但佛智遍三世.

今三世亦遍佛智也. 疏. 三世間圓融等者.

兼結上來包含之義及無分別. 皆悉圓融故

云不可思議. 疏故名下. 總結二喩. 疏. 次以

二喩喩身業. 卽第二段亦具四義. 初義引

經文擧肉. 以釋含攝之義. 故云一毛尙容

法界全分必含衆像. 世界成就品云. 一毛孔

內難思刹. 等微塵數種種住. 一一皆有遍

照尊. 在衆會中宣妙法. 出現品云. 如人持

尺量虛空. 復有隨行計其數. 虛空邊際乍

可得. 佛一毛孔無涯限. 次下文云. 一一毛

端悉能含受一切世界而無障□. 皆卽一毛

含法界義也. 疏. 出現身業第二下. 引此一

喩. 證前含攝兼無分別. 但合文未具. 具云

如來身亦復如是. 以智光明普照明故. 令

一切衆生世出世間諸善根業皆得成就. 而

如來身無有分別亦無戱論. 何以故. 從本

已來一切執著一切戱論. 皆永斷故. 對文可

知. 疏. 佛身充滿於法界者. 卽現相品. 下三

句云. 普現一切衆生前隨緣赴感靡不周.

而□處此菩提座. 此四句皆普遍義. 成但用

初句足已爲證. 疏. 又云譬如虛空遍至一

切等者. 引此一文亦證二義. 諸普遍隨入

二喩. 喩中次釋經云. 何以故. 虛而無身故.

合中略引. 具云如來身亦復如是. 遍一切處.

下      欄

遍一切衆生. 遍一切國土. 非至非不至. 何

以故. 如來身無身故. 爲衆生故示現其身.

今但略引足證遍義. 亦非至非不至. 是平等

隨入者. 謂無身故非至非至. 卽平等非不至.

卽不□至是隨入義. 疏. 次以四義喩語業等

者. 卽第三段如次證四義. 言如來於一語

言中. 具一切語言故者. 卽證含攝義. 亦是

義引. 卽出現語業中. 第四善口天女喩合云.

當知如來亦復如是. 於一音中出無量聲.

隨諸衆生心樂差別. 皆悉遍至悉令得解.

釋曰. 據其末句. 可證遍至. 今但取前. 卽含

攝義. 又妙嚴品云. 如來於一語言中. 演說

無邊契經海. 亦卽含攝義也. . 疏. 舍支天鼓

無心出故者. 卽證第二無分別義. 此有二

喩. 一舍支者. 卽十忍品如響忍云. 如帝釋夫

人阿修羅女. 名曰舍支. 於一音中出百千

種音. 亦不心念令如是出. 菩薩摩訶薩亦復

如是. 入無分別界成就善巧隨類之音. 於

無邊世界中□轉法輪. 天鼓卽出現語業第

三. 天鼓覺悟喩. 結云佛子. 彼天鼓音無主

無作無起無滅. 而能利益無量衆生. 下法合

竟結云. 而如來音不住方所無有言說. 卽

無心出義. 又如隨好品天鼓爲諸地獄天子

說法云. 諸天子. 如我說我而不著我不

著我所. 一切諸佛亦復如是. 自說是佛. 不

著於我不著我所. 卽無心義故. 諸論皆云.

佛身如摩尼珠無心現色. 佛口如天鼓無

心出聲. 皆無分別義. 疏. 如來音聲無不至

故. 亦出現語業第一相云. 應知如來音聲